text: LET'S CLEAN UP EUROPE! | Escola Martí Poch
  L'escola Martí Poch juntament amb la resta de centres educatius de la comarca va participar a la campanya europea «Let's clean up, Europe!» Una iniciativa que sorgeix dels docents i coordinadors del Projecte d'Escola Verda, encarregats de dinamitzar i planificar accions entorn a l'educació per la sostenibitat. Una acció que hi han participat més d'un miler de persones.
  La iniciativa «Let's clean up, Europe!» és una acció comuna a tot Europa amb una llarga trajectòria, que s'organitza simultàniament a diversos indrets, per conscienciar sobre la quantitat de residus que llencem de forma incontrolada a la natura i promoure accions de sensibilització a través de la recollida d'aquests residus abocats il·legalment als boscos, platges, marges de rius, etc.
  En la setmana de prevenció de residus, el cap de setmana del 7 al 9 de maig van ser els dies indicats per a fer una neteja d'algun indret malmès.
  La jornada de recollida va tenir lloc el divendres dia 7 de maig en horari lectiu de matí o tarda. Els llocs on es van recollir les deixalles:
  – Educació Infantil: escola i voltants; perímetre dels jardins del Casal i zona de la Creu.
  – Cicle Inicial: el primer tram del camí de la Cometa, voltants del dipòsit de la Cometa i camí de darrere del carrer de les Escodines.
  – Cicle Mitjà: zona apadrinada del riu Francolí, des del naixement fins el pont.
  – Cicle Superior: carretera de Poblet i zona de Sant Bernat.
  Els més petits de l'escola van estar pels voltants del camp de futbol i en poca estona van recollir més de 33 kg de deixalles. Els alumnes de cicle inicial van fer un recorregut pel camí de la Cometa i en van recollir-ne més d'11 kg. Els nens i nenes de cicle mitjà van netejar els voltants del riu Francolí, en el primer tram des del seu naixement, a la zona que l'escola té apadrinada i també van agrupar més de 33 kg de deixalles. Pel que fa els nois i noies més gran de l'escola van estar per Sant Bernat i la passarel·la que hi porta; en aquest cas també van tornar amb més de 23 kg de brossa.
  Alumnes i mestres van arreplegar més de 100 kg de deixalles, repartides entre plàstics i envasos, papers malmesos i altres andròmines, com una cadira plegable, pneumàtics, roba i fins i tot algun petit electrodomèstic.
  Més enllà de recollir la brossa d'algun racó de la nostra localitat, en aquesta campanya es pretén donar visibilitat a la quantitat de residus que generem; ser més curosos amb el què fem de les deixalles i conscienciar-nos que el nostre planeta no pot engolir tot el que anem escampant. Hauríem d'evitar anar deixant el rastre de deixalles, ja que o bé perduren durant molt temps a boscos i camins o fan cap al mar, amb les conseqüències negatives que comporten.
  L'Escola Martí Poch ha recollit un total de 101,8 kg de deixalles i brossa.
  Sabem que no és la nostra brossa, però sí que és el nostre planeta. Gràcies per cuidar-lo!
  1r, 2n, 3r, 4t, 5è, 6è, Comitè ambiental, Escoles verdes, Infantil, Natura, P3, P4, P5, Portada, Primària, Projecte interdisciplinar EMERGÈNCIA CLIMÀTICA, Let's clean up 0
  ANIVERSARI DE L'ESBART SANT ISIDRE DE SOLIVELLA
  #DEFC2020 aigua ambients art Artista convidat Audiovisuals Biblioteca BJV english escola verda escoles verdes escriptura Expressió oral famílies festes FORMACIÓ hort internet segura joc lectura lectura en veu alta llegir menjador escolar MVR Música Nadal Natura Palau Ferré Pla d'obertura plataformes virtuals Plàstica preinscripció 20-21 preinscripció 21-22 projectes Psicomotricitat riu Sant Jordi setmana de la natura Sortides sostenibilitat TAC tardor teatre Tot anirà bé Visites